sagorsarker/bangla-wikipedia huggingface dataset:
বৈশালী মোহান্তি

বৈশালী মোহান্তি (জন্ম: ৫ আগস্ট ১৯৯৪) তিনি একজন ভারতীয় ধ্রুপদী নৃত্যশিল্পী এবং নৃত্য পরিচালক, লেখক, কলাম লেখক এবং বিদেশী ও জননীতির বিশ্লেষক। তিনি আমেরিকান বিজনেস ম্যাগাজিন ফোর্বস, দ্য হাফিংটন পোস্ট, দ্য ডিপ্লোম্যাট এবং ওপেন ডেমোক্র্যাসি, লন্ডন সহ বেশ কয়েকটি নামীদামী আন্তর্জাতিক প্রকাশনাগুলিতে পররাষ্ট্র নীতি এবং কৌশলগত বিষয়ে নিয়মিত লেখালেখি করেন। তিনি অক্সফোর্ড ওড়িশি সেন্টারের প্রতিষ্ঠাতা যা অক্সফোর্ড বিশ্ববিদ্যালয় এবং যুক্তরাজ্যের অন্যান্য শীর্ষস্থানীয় প্রতিষ্ঠানে ওড়িশি নৃত্যের প্রচার ও প্রশিক্ষণের সাথে জড়িত। 
তিনি অক্সফোর্ড বিশ্ববিদ্যালয় অধিভুক্ত ২০১৫-১৬ সালের একজন এএলসি বৈশ্বিক ফেলো ছিলেন। 
বৈশালী মোহন্তির জন্ম ১৯৯৪ সালের ৫ আগস্ট ওড়িশার পুরীতে, প্রখ্যাত নারীবাদী, কবি ও লেখক মানসী প্রধান এবং ইন্ডিয়ান ইনস্টিটিউট অফ টেকনোলজির বৈদ্যুতিক প্রকৌশলী রাধা বিনোদ মোহান্তির ঘরে। 
তিনি ব্লিশড স্যাক্রামেন্ট উচ্চ বিদ্যালয়, পুরী এবং ভুবনেশ্বরের কেআইআইটি আন্তর্জাতিক বিদ্যালয়ে পড়াশোনা করেন। তিনি দিল্লির লেডি শ্রী রাম মহিলা কলেজ থেকে রাজনীতি এবং আন্তর্জাতিক সম্পর্ক বিষয়ে স্নাতক ডিগ্রি অর্জন করেছিলেন। 
তিনি অক্সফোর্ড বিশ্ববিদ্যালয় থেকে পারমাণবিক কূটনীতির উপর তার প্রথম শ্রেণীর গবেষণামূলক প্রবন্ধ লিখে স্নাতকোত্তর ডিগ্রি অর্জন করেন। 
বৈশালি মোহান্তি এক দশক ধরে ওড়িশির খ্যাতিমান শিক্ষক পদ্মশ্রী গুরু গঙ্গাধর প্রধানের কাছ থেকে তার মৃত্যুর আগ পর্যন্ত ওড়িশি নৃত্যের প্রশিক্ষণ গ্রহণ করেছিলেন। তিনি আরেক বিশিষ্ট ওড়িশি শিক্ষক ও নৃত্য পরিচালক পদ্মশ্রী গুরু ইলিয়ানা সিটারিস্টির কাছ থেকে নৃত্য পরিচালনা বিষয়ে উচ্চতর প্রশিক্ষণ গ্রহণ করেন। তিনি প্রথম শ্রেণীর সম্মানসূচক ওড়ুিশি নৃত্যের একজন বিশারাদ ডিগ্রিধারী। 
তিনি পনেরো বছর ধরে আন্তর্জাতিক ও জাতীয় উৎসবে তার নিজস্ব নৃত্য সংস্থা "বৈশালি মোহান্তি এবং তার দল" এর সাথে একক এবং দলীয় নৃত্য পরিচালনা করে আসছেন। 
২০১৫ সালে, ভারতীয় ধ্রুপদী নৃত্যকে জনপ্রিয় করতে তিনি অক্সফোর্ড বিশ্ববিদ্যালয়ে অক্সফোর্ড ওড়িশি কেন্দ্র প্রতিষ্ঠা করেছিলেন। অক্সফোর্ড বিশ্ববিদ্যালয়ের সদস্যদের জন্য নিয়মিত ওড়িশি নৃত্য ক্লাসের পাশাপাশি, এই কেন্দ্রটি ক্যামব্রিজ বিশ্ববিদ্যালয়, লন্ডন স্কুল অব ইকোনমিক্স, ইউনিভার্সিটি কলেজ লন্ডন (ইউসিএল), কিংস কলেজ লন্ডন, ম্যানচেস্টার বিশ্ববিদ্যালয় এবং এডিনবরা বিশ্ববিদ্যালয় সহ অন্যান্য প্রতিষ্ঠানে ওড়িশি নৃত্য বিষয়ক কর্মশালাও পরিচালনা করে। 
তিনি অক্সফোর্ড ওড়িশি কেন্দ্র কর্তৃক অক্সফোর্ড বিশ্ববিদ্যালয়ে বার্ষিক ভারতীয় ধ্রুপদী নৃত্য উৎসব অক্সফোর্ড ওড়িশি উৎসবের প্রথম প্রতিষ্ঠাতা। 
২০১৩ সালে, তার অসামান্য কৃতিত্বের জন্য ভারতের জাতীয় মহিলা কমিশন কর্তৃক আন্তর্জাতিক মহিলা দিবস উপলক্ষে নয়াদিল্লিতে তাকে অভিনন্দিত করা হয়েছিল। একই বছর, ২০১২ সালে দিল্লি গণধর্ষণের শিকারের প্রতি শ্রদ্ধা জানিয়ে তার নৃত্য রচনাটি সমস্ত বিভাগ জুড়ে দিল্লি বিশ্ববিদ্যালয়ের নৃত্য প্রতিযোগিতায় শীর্ষ স্থান অর্জন করেছিল। 
২০১৭ সালে, তিনি কৈলাশ সত্যার্থী, ২০১৪ সালের শান্তিতে নোবেল পুরস্কার বিজয়ীর হাত থেকে ভারতীয় শাস্ত্রীয় নৃত্যে অবদানের জন্য সম্মানিত আরিয়া পুরস্কার গ্রহণ করেন।
এবিএম জাহিদুল হক

এবিএম জাহিদুল হক (মৃত্যু: ১৩ সেপ্টেম্বর ২০০৮) ছিলেন আইনজীবী, বাংলাদেশ জাতীয়তাবাদী দলের রাজনীতিবিদ, সাবেক নৌপরিবহন উপমন্ত্রী এবং কিশোরগঞ্জ-১ আসনের সাবেক সংসদ সদস্য (এমপি)। তিনি ১৯৯৩ সালে পাকুন্দিয়া আদর্শ মহিলা কলেজ প্রতিষ্ঠা করেন।
এবিএম জাহিদুল হক খালেদা জিয়ার প্রথম মন্ত্রিসভায় ২০ মার্চ ১৯৯১ তারিখ থেকে ২৭ ফেব্রুয়ারি ১৯৯৬ তারিখ পর্যন্ত আইন বিচার মন্ত্রণালয় ও নৌপরিবহন মন্ত্রণালয়ের উপমন্ত্রী হিসেবে দায়িত্ব পালন করেন। তিনি কিশোরগঞ্জ-১ আসন থেকে ১৯৯১ সালের পঞ্চম ও ১৫ ফেব্রুয়ারি ১৯৯৬ তারিখের ষষ্ঠ জাতীয় নির্বাচনে জাতীয় সংসদ সদস্য নির্বাচিত হয়েছিলেন।
এবিএম জাহিদুল হক কিশোরগঞ্জ জেলার পাকুন্দিয়া উপজেলার নারান্দী গ্রামে জন্মগ্রহণ করেন। বিভিন্ন শিক্ষাপ্রতিষ্ঠান ও যোগাযোগ ব্যবস্থার ব্যাপক উন্নয়ন করার মাধ্যমে তিনি পাকুন্দিয়া ও হোসেনপুরে জনপ্রিয়তা লাভ করেন। তিনি পাকুন্দিয়ার প্রথম মহিলা ডিগ্রি মহাবিদ্যালয় পাকুন্দিয়া আদর্শ মহিলা কলেজের প্রতিষ্ঠাতা ছিলেন। এবিএম জাহিদুল হক ১৩ সেপ্টেম্বর ২০০৮ তারিখে ঢাকার চৌধূরী পাড়ার নিজ বাসভবনে মৃত্যুবরণ করেন।
অনুপমা দেশপাণ্ডে

অনুপমা দেশপাণ্ডে (জন্ম ২ অক্টোবর ১৯৫৩) হলেন একজন ভারতীয় সঙ্গীতশিল্পী। তিনি মূলত বলিউডের নেপথ্য সঙ্গীতশিল্পী হিসেবে কাজ করে থাকেন। তিনি ৯৮টি চলচ্চিত্রে ১৩২টি গানে কণ্ঠ দিয়েছেন। তিনি "সোহণি মহিওয়াল" (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।
অনুপমা দেশপাণ্ডে ১৯৫৩ সালের ২রা অক্টোবর বম্বে রাজ্যের বম্বে শহরে জন্মগ্রহণ করেন। তিনি মাত্র চার বছর বয়স থেকেই তার পিতার নিকট থেকে সঙ্গীতের শিক্ষা নেন। তিনি খুব দ্রুতই সুর রপ্ত করতে পারতেন। এমনকি তিনি যানবাহনের শব্দের সুর পরিবেশন করতে পারতেন। তার প্রিয় শিল্পীগণ হলেন লতা মঙ্গেশকর ও আশা ভোঁসলে এবং কিশোর কুমার ও মোহাম্মদ রফি।
দেশপাণ্ডে "সোহণি মহিওয়াল" (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। মূলত এই গানটি গাওয়ার কথা ছিল আশা ভোঁসলের। তিনি ব্যস্ত থাকার কারণে অনু মালিক দেশপাণ্ডেকে তার স্থলে গাওয়ার সুযোগ দেন এবং তার পরিকল্পনা ছিল ভোঁসলে দিয়ে তার পুনরায় গাইয়ে নেওয়ার। কিন্তু যখন ভোঁসলে গানটি শুনেন তিনি মালিককে এই নবাগত শিল্পীর গানটিই রেখে দিয়ে তাকে পূর্ণ কৃতিত্ব দেওয়ার পরামর্শ দেন। তিনি ১৯৮৮ সালের "মর মিটেঙ্গে" চলচ্চিত্রের "হায় মেরা রাব্বা" ও মোহাম্মদ আজিজ ও শৈলেন্দ্র সিং-এর সাথে শিরোনাম গানে কণ্ঠ দেন।
১৯৯০ সালে তিনি আনন্দ-মিলিন্দের সুরায়োজনে উদিত নারায়ণের সাথে "তুম মেরে হো" চলচ্চিত্রের শিরোনাম গানে কণ্ঠ দেন। তিনি "হাতিম তাই" চলচ্চিত্রে অলকা ইয়াগনিক ও অমরিশ পুরির সাথে "আজ বাচনা হ্যায় মুশকিল তেরা" গান পরিবেশন করেন। বাপ্পী লাহিড়ীর সুরায়োজনে "স্যায়লাব" (১৯৯০) চলচ্চিত্রে তার গাওয়া "হামকো আজ কা হ্যায় ইনতেজার" গানটি চার্টবাস্টার তকমা লাভ করে। এই গানে মাধুরী দীক্ষিতের চিত্রায়নের জন্য নৃত্য পরিচালক সরোজ খান শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার অর্জন করেন।
তিনি "রোজা" চলচ্চিত্রের মারাঠি সংস্করণে এ আর রহমানের সুরে "ধুন্ধ বর্সভ হা" গানে কণ্ঠ দেন। এছাড়া তিনি "লুটেরে" (১৯৯৩) চলচ্চিত্রে "জিস দিল নে তুঝকো" গানে কুমার শানুর সাথে কণ্ঠ দেন। এই দুটি অ্যালবাম ১৯৯৩ সালের শীর্ষ ১০ বিক্রিত অ্যালবাম তালিকায় স্থান পায়। তিনি "প্যায়ার কিয়া তো ডরনা ক্যায়া" (১৯৯৮) চলচ্চিত্রে সাজিদ-ওয়াজিদের সুরে সাবরি ভ্রাতৃদ্বয়ের সাথে কাওয়ালি ধারার "তেরি জওয়ানি বাড়ি মাস্ত মাস্ত" গানে কণ্ঠ দেন।
দেশপাণ্ডে ২০০১ সালের "ফর্জ" চলচ্চিত্রে পূজা বাত্রার উপর চিত্রায়িত "বিচুয়া বিচুয়া" গানে কণ্ঠ দেন। পরের বছর তিনি "শরারত" (২০০২) চলচ্চিত্রে হরিহরণ ও সোনু নিগমের সাথে "ইয়ে ম্যাঁয় কাহাঁ" গান পরিবেশন করেন।
কুইয়ার

কুইয়ার () একটি ইংরেজিজাত পরিভাষা, যা দিয়ে সাধারণত বিপরীতকামী বা সামাজিক ভাবে স্বাভাবিক বলে গণ্য করা দৈহিক লিঙ্গ (সেক্স) ও সামাজিক লিঙ্গের (জেন্ডার) সংজ্ঞার বাইরে অবস্থিত দৈহিক এবং সামাজিক লিঙ্গগতভাবে সংখ্যালঘু ব্যক্তিদেরকে নির্দেশ করা হয়। 
ইংরেজি ভাষায় "কুইয়ার" শব্দটি আক্ষরিক অর্থে অজ্ঞাত বা অদ্ভুত বোঝায়, তবে সাম্প্রতিককালে একে এলজিবিটি+ সম্প্রদায়ের প্রেক্ষাপটে বহুলভাবে ব্যবহার করা হয়। ১৯ শতকের শেষ দিকে সমকামী সম্পর্ক এবং আকাঙ্ক্ষাকে বোঝাতে প্রথম "কুইয়ার" শব্দ ব্যবহারে এসেছিল। ১৯৮০র দশকে "কুইয়ার নেশন" নামের যৌন এবং লিঙ্গগতভাবে সংখ্যালঘু ব্যক্তিদের অধিকারের পক্ষে কাজ করা সংস্থাটি "কুইয়ার" শব্দটিকে এলজিবিটি সম্প্রদায়ের সমস্ত শাখাকে বোঝাতে আরম্ভ করেছিল। ২০০০র দশকে "কুইয়ার" শব্দটিকে যৌন বর্ণালীকে বোঝাতে ব্যবহৃত হতে আরম্ভ হয়। ইংরেজিভাষী বিশ্বে বিষমকামী এবং "সিস-জেন্ডার" অর্থাৎ প্রাকৃতিকভাবে পাওয়া লিঙ্গকে নিজের লিঙ্গ বলে গণ্য করা ব্যক্তিরা ব্যতীত অন্য সমস্ত লিঙ্গ এবং যৌন অভিমুখিতার ব্যক্তিরা নিজেদের "কুইয়ার" বলে পরিচয় দিতে আরম্ভ করেছে। শিক্ষাক্ষেত্রে কুইয়ার তত্ত্বের উদ্ভব হয়েছে, যেখানে লৈঙ্গিক দ্বৈততাকে সমর্থন করা হয় না। আধুনিক কুইয়ার অভিব্যক্তির মাধ্যম হিসাবে প্রকাশ হওয়া শিল্পকলা, সংস্কৃতিক গোষ্ঠী এবং রাজনৈতিক দল এলজিবিটি আন্দোলনের সঙ্গে ওতপ্রোতভাবে জড়িত হয়ে পড়ে।
বিশ্বের বিভিন্ন এলজিবিটি সামাজিক আন্দোলন নিজেদের কুইয়ার হিসাবে সম্বোধন করে। উদাহরণ স্বরূপ সাইপ্রাস দেশের কুইয়ার সাইপ্রাস অ্যাসোসিয়েশন এবং যুক্তরাজ্যের কুইয়ার ইউথ নেটওয়র্ক উল্লেখযোগ্য। ভারতে অনুষ্ঠিত প্রাইড প্যারেড বা গৌরবযাত্রায় "কুইয়ার" শব্দটি বহুলভাবে ব্যবহৃত হয়, যেমন: কুইয়ার আজাদি মুম্বাই, দিল্লী কুইয়ার প্রাইড প্যারেড ইত্যাদি। অস্ট্রেলিয়ায় রাষ্ট্রীয় পরামর্শ এবং সহায়িকা সেবা কিউ লাইফ ও কিউ পত্রিকার মাধ্যমে কুইয়ার সম্প্রদায়কে একত্র করা হয়েছে।
এলজিবিটি সম্প্রদায়ের ব্যক্তি সবসময় সমাজ থেকে লিঙ্গ বৈষম্য এবং যৌন অভিমুখিতার জন্য নির্যাতনের বলি হয়ে সচরাচর তুলনামূলকভাবে সুরক্ষিত স্থানে অভিবাসন করে। একে কুইয়ার অভিবাসন বলে। কিছু লৈঙ্গিক এবং যৌন সংখ্যালঘুদের জন্য কাজ করা সংস্থা যেমন ইরানিয়ান রেলরোড ফর কুইয়ার রিফিউজিস এবং রেইনবো রেলরোড তাদের সংস্থাপনের জন্য কাজ করে।
"কুইয়ার" শব্দটি প্রায়শ শিল্পকলা আন্দোলনের সঙ্গে বিশেষত চলচ্চিত্রের সঙ্গে জড়িত করা হয়। ১৯৯০র দশকে নব কুইয়ার সিনেমা আন্দোলনের অংশ হিসাবে কুইয়ার বিষয়কে মূল বিষয় হিসাবে নিয়ে চলচ্চিত্র নির্মাণ করা হয়েছিল। এই চলচ্চিত্রসমূহ পৃথিবীর ভিন্ন ভিন্ন কুইয়ার চলচ্চিত্র উৎসবে প্রদর্শিত করা হয়েছে। কয়েকটি উল্লেখযোগ্য কুইয়ার চলচ্চিত্র উৎসব হল অস্ট্রেলিয়ার মেলবোর্ন কুইয়ার চলচ্চিত্র উৎসব এবং মার্ডি কুইয়ার চলচ্চিত্র উৎসব, ভারতের মুম্বই কুইয়ার চলচ্চিত্র উৎসব, জাপানের এশিয়ান কুইয়ার চলচ্চিত্র উৎসব এবং সুইজারল্যান্ডের কুইয়ারসিস। চীনা চলচ্চিত্র নির্দেশক সুই জিয়েনের ২০০৮ সালে নির্মাণ করা "কুইয়ার চায়না" নামের এক তথ্যচিত্র সরকার নিষিদ্ধ করার পর ২০০৯ সালের বেইজিং কুইয়ার চলচ্চিত্র উৎসবে প্রদর্শন করা হয়েছিল। বহুমুখী কুইয়ার কলা উৎসব যেমন উত্তর আয়ারল্যান্ডে অনুষ্ঠিত আউটবার্স্ট কুইয়ার আর্ট ফেস্টিভেল বেলফাস্ট, কানাডার কুইয়ার আর্ট ফেস্টিভেল এবং মার্কিন যুক্তরাষ্ট্রের ন্যাশন্যাল কুইয়ার আর্ট ফেস্টিভেল উল্লেখযোগ্য। তাছাড়া বিভিন্ন দেশের দূরদর্শনের বিভিন্ন কার্যক্রমে কুইয়ার শব্দ ব্যবহার করে এলজিবিটি সম্প্রদায়ের বিষয়সমূহ উপস্থাপন করা হয়েছে।
হওয়াম অংবি ঙাংবি দেবী

হওয়াম অংবি ঙাংবি দেবী (১ আগস্ট ১৯২৪ – ১২ জুন ২০১৪) একজন ভারতীয় শাস্ত্রীয় নৃত্যশিল্পী, সঙ্গীতজ্ঞ। তিনি মণিপুরী নৃত্য-এর লাই হারাওবা এবং রাস নৃত্যের পারদর্শিতার জন্য বিশেষভাবে পরিচিত। ১৯৯৩ সালে তিনি সঙ্গীত নাটক একাডেমী পুরস্কার লাভ করেছিলেনে। ২০১০ সালে ভারত সরকার মণিপুরী শাস্ত্রীয় নৃত্যের ক্ষেত্রটিতে তাঁর অগ্রণী অবদানের স্বীকৃতিস্বরূপ ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেন।
১৯২৪ সালের ১ আগস্ট তারিখে মণিপুর-এর ইম্ফল-এর উরিপক বাচ্চস্পতি লেইকাইয়ে হওয়াম অংবি ঙাংবি দেবীর জন্ম হয়েছিল। তাঁর পিতা কৈজাম বকুল সিংকেে স্থানীয়ভাবে "সংকীর্তন পালা" পরিবেশক বলে পরিচিত ছিলেন। হওয়াম অংবি ঙাংবি দেবী পাঁচ বছর বয়স থেকে "মণিপুরী সংকীর্তন সংঘ"-এ নৃত্য এবং গান শিখেছিলেন। ১৯৩০ সালে তিনি প্রথমবার কলকাতার জইপাইগুড়ি উৎসবে শিল্পী হিসাবে যোগদান করেছিলেন। পরে তিনি লাই হারাওবা, রাস এবং পাহাড়িয়া অঞ্চলের পারম্পরিক নৃত্যশৈলী অধ্যয়ন করেছিলেন। সেইসময়ে তিনি ১৯৩২ সাল থেকে ১৯৪০ সাল পর্যন্ত গুরু অটুমা সিং, য়ুমনাম ওজা নাটুম সিং, গুরু এম. আমুবি সিং এবং 
ঙানংম ওজা যোগিন্দ্র সিং ইত্যাদি বিখ্যাত ব্যক্তির কাছে নৃত্যের শিক্ষা গ্রহণ করেছিলেন। তিনি ওস্তাদ মেইসনাম বিধু সিং এবং সিঙাখাম রাধাচন্দ্রণ সিংয়ের কাছে শাস্ত্রীয় সঙ্গীতের শিক্ষাও গ্রহণ করেছিলেন।
হওয়াম অংবি ঙাংবি দেবী মণিপুর-এর প্রথম শাস্ত্রীয় সঙ্গীত শিল্পী। তিনি আকাশবাণীতে গান গাইতে আরম্ভ করেছিলেন এবং ১৯৪৮ সালে প্রথম মণিপুরী চলচ্চিত্র "মাইনু পেমছা"র পার্শ্বসঙ্গীতশিল্পী হিসাবে গান গেয়েছিলেন। মণিপুরে জওহরলাল নেহরু মণিপুর নৃত্য একাডেমী প্রতিষ্ঠা হওয়ায় তিনি এর নৃত্য এবং সঙ্গীত বিভাগের অধ্যাপক হিসাবে নিযুক্তি লাভ করেছিলেন। তিনি এখানকার লাই হারাওবা নৃত্যের শিক্ষক ছিলেন। তিনি লাই হারাওবা নৃত্যের ওপরে গবেষণা করে প্রতিষ্ঠানটির জন্য পাঠ্যক্রম প্রস্তুত করেছিলেন। এর সাথে তিনি নিজেও ললিত কলা একাডেমী থেকে শিক্ষা গ্রহণ করেছিলেন। তারপর ১৯৩৬ সাল থেকে ১৯৪৫ সাল পর্যন্ত তিনি মণিপুর নাট্য সন্থা, রূপমহল থিয়েটার এবং আর্য থিয়েটারে অভিনেত্রী হিসাবে জড়িত ছিলেন।
পরে তিনি ১৯৬৬ সালে জওহরলাল নেহরু মণিপুর নৃত্য একাডেমীর লোকনৃত্য বিভাগের প্রধান পদে অধিষ্ঠিত হন। ১৯৮৫ সালে তিনি এই প্রতিষ্ঠানের উপাধ্যক্ষ পদে থাকায় চাকরির থেকে অবসর গ্রহণ করেন। তিনি বিভিন্ন রাষ্ট্রীয় এবং আন্তঃরাষ্ট্রীয় অনুষ্ঠানে নৃত্য পরিবেশন করেছিলেন।
১৯৪১ সালে তিনি হওয়াম আমোবা সিংয়ের সঙ্গে বিবাহপাশে আবদ্ধ হয়েছিলেন এবং তাঁদের একজন পুত্র সন্তান আছে। ২০১৪ সালের ১১ জুন তারিখে ইম্ফলের নিজ বাসভবনে তাঁর মৃত্যু হয়।
হওয়াম অংবি ঙাংবি দেবী আসাম সরকার-এর থেকে "বীরাঙ্গনা" উপাধি লাভ করেছিলেন। ১৯৮০ সালে তিনি মণিপুর সরকারের অন্তর্গত মণিপুর রাজ্যিক কলা একাডেমী থেকে সোনার পদক লাভ করেছিলেন। ১৯৮৫ সালে তাঁকে মণিপুরী সাহিত্য পরিষদ "নৃত্য ভূষণ" পুরস্কারে সম্মানিত করে। ১৯৯৩ সালে তিনি সঙ্গীত নাটক একাডেমী পুরস্কার লাভ করেছিলেন। ২০১০ সালে ভারত সরকার মণিপুরী শাস্ত্রীয় নৃত্যের ক্ষেত্রটিতে তাঁর অগ্রণী অবদানের স্বীকৃতিস্বরূপ ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেন।
অণিমা চৌধুরী

অণিমা চৌধুরী (জন্ম-১৯৫৩-) (ইংরেজি: Anima Choudhury) অসমীয়া সঙ্গীত জগতের একজন জনপ্রিয় গায়িকা। তিনি বর্তমানে অনেকগুলি অসমীয়া চলচ্চিত্র এবং অ্যালবামে কয়েকটি জনপ্রিয় গান গেয়েছেন। তিনি আধুনিক গান, কামরূপীয়া লোকগীত, গোয়ালপারীয়া লোকগীত, বিহুগীত, টোকারী গীত, বিয়ানাম, নামঘোষা, রাজস্থানী গান, জ্যোতি সঙ্গীত, বিষ্ণুরাভা সঙ্গীত ইত্যাদি বিভিন্নধরনের গানে কণ্ঠদান করেছেন৷
তার পিতার নাম দন্ডীরাম চৌধুরী এবং মাতার নাম হেমলতা চৌধুরী৷
অণিমা চৌধুরীর জন্ম হয় নলবারীর পকোয়া গ্রামে৷ কিন্তু নগাঁওতেই তার প্রাথমিক শিক্ষা আরম্ভ হয়। পঞ্চম শ্রেণী পাওয়ার পর তিনি মা-বাবার সঙ্গে গুয়াহাটিতে থাকতে আসেন এবং সেখানে পড়তে শুরু করেন। মেট্রিক পরীক্ষা পাস করে গুয়াহাটি পানবাজার গার্লস হাইস্কুল থেকে৷ স্কুলের শিক্ষা সমাপ্ত করে তিনি কটন কলেজে নাম লেখান় এবং ইতিহাস বিভাগে স্নাতক ডিগ্রী লাভ করেন। ১৯৭৪ সালে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৯৯ সালে তিনি Temples and Shrines in and arounmd Guwahati: a Sociological and Folkloristic Exploration শীর্ষক গবেষণার জন্য গুয়াহাটি বিশ্ববিদ্যালয়-এরথেকে Ph.D. ডিগ্রী লাভ করেন। তিনি ছয়গাঁও মহাবিদ্যালয়-এর ইতিহাস বিভাগে শিক্ষকতা করে এবং বিভাগীয় প্রধান হিসাবে অবসর গ্রহণ করেন।
চতুর্থ শ্রেণীতে পড়াকালীনই তিনি নগাঁওয়ে অনুষ্ঠিত আসাম সঙ্গীত প্রতিযোগিতায় বিজয়ী হন। গুয়াহাটিতে আসার পর তিনি সঙ্গীত শিক্ষক হীরেণ শর্মার কাছে শাস্ত্রীয় সঙ্গীত শিখতে থাকেন। গুয়াহাটি বেতার কেন্দ্রযোগে প্রচারিত "অকণির মেল" অনুষ্ঠানে গান গাইতে তিনি অডিসন দেন এবং "এইমাহর গীত" অনুষ্ঠানে নিয়মিত গাইতে শুরু করেন। এক-দুই বছর পর তিনি "চেমনীয়ার চ'রা" অনুষ্ঠানে একক কণ্ঠের গান গাইতে শুরু করেন। কটন কলেজে তার প্রথম বর্ষে এক সঙ্গীত প্রতিযোগিতায় তিনি কটন কলেজ-এর শ্রেষ্ঠা গায়িকা হওয়ার সম্মান লাভ করেন। এর ফলে তিনি সঙ্গীত পরিচালক রমেন বরুয়ার নজরে পড়েন। সেই সূত্রে তিনি মুকুতা চলচ্চিত্রে গান গাওয়ার সুবিধা পান এবং "ও প্রাণ গোপাল পাতিলা মায়ারে খেলা" শীর্ষক এই গানটি খুব জনপ্রিয় হয়। ১৯৭৩ সালে তিনি গুয়াহাটি বিশ্ববিদ্যালয়ের শ্রেষ্ঠা গায়িকা হন এবং একইসময়ে তিনি পুতলা ঘর নামে অন্য একটি চলচ্চিত্রে কণ্ঠদান করেন। এখনো পর্যন্ত তিনি অনেকগুলি চলচ্চিত্র এবং অ্যালবামে গান গেয়েছেন।
তিনি আকাশবাণী এবং দূরদর্শন-এরও A-গ্রেড শিল্পী। কটন এবং গুয়াহাটি বিশ্ববিদ্যালয়ের শ্রেষ্ঠ গায়িকা ছিলেন৷ ১৯৮৯ সালে কটকে অনুষ্ঠিত উত্তর-পূর্ব ভারতের সংস্কৃতি সম্বন্ধীয় দূরদর্শনের এক অনুষ্ঠানে তিনি আসামের প্রতিনিধিত্ব করেন। তিনি উড়িয়া দূরদর্শন কেন্দ্রে উড়িয়া গান গাওয়ারও সুযোগ পান। তিনি শাস্ত্রীয় সঙ্গীতের বিশারদ এবং গুয়াহাটি বেতার কেন্দ্রে নিয়মিতভাবে তার ভজন এবং গজল সম্প্রচারিত হয়। তিনি আসাম ছাড়াও ভারত-এর বিভিন্ন স্থান যেমন কলকাতা, দিল্লী, পাটনা, কটক, টাওয়াং ইত্যাদি স্থানের মঞ্চে গান পরিবেশন করেছেন। ১৯৯১ সালে তিনি মার্কিন যুক্তরাষ্ট্র-এর ফিলাডেলফিয়াতে অনুষ্ঠিত অসমীয়া-আমেরিকান অভিবর্তনে (Assamese-American Conference) অংশগ্রহণ করার জন্য যান এবং ফিলাডেলফিয়া ছাড়াও আমেরিকার ভিন্ন ভিন্ন স্থানে গান গান। তিনি শিকাগো টিভির একটি অনুষ্ঠানেও অংশ শুরু করেন।
দাজাইফু তেনমঙ্গু

কিংবদন্তি অনুসারে, মিশিগানে একজন মেধাবী ছাত্র ছিলেন ।যিনি তাঁর প্রিয় বরই গাছগুলিকে উত্সর্গীকৃত করে অনেকগুলি কবিতা রচনা করেছিলেন। তিনি দেবতাদের অনুগ্রহ প্রাপ্ত এ কথা বলে মিশিগানে ফুজিওয়ারা বংশের ক্রোধের শিকার হয়েছিলেন ।তারা তাকে কিউশুতে নির্বাসিত করেছিল। মিশিগানে তার নির্বাসিত জীবন পড়াশোনায় ব্যয় করেছিলেন ।তিনি ৫৭ বছর বয়সে পরলোক গমন করেন।
মিশিগানে মারা যাওয়ার পরে তাঁর দেহটি একটি গরু বহন নিয়ে গিয়েছিল এক বৌদ্ধ বিহারের কাছে । দেহটি আর নিয়ে যেতে না পেরে মিশিগানেকে তাঁর অনুগামী উমাসা নো ইয়াসুয়ুকি তাঁকে সেখানে সমাধিস্থ করেন। সেখানে পরে সমাধি মন্দির নির্মিত হয়েছিল। সেই ঘটনার স্মরণে কাছে একটি গরুর মূর্তি তৈরি করা হয়েছে । বলা হয় যে সমাধির অভ্যন্তরের বরই গাছটি মিশিগানের পরলোক গমনের পরে তার সাথে পুনরায় মিলিত হওয়ার জন্য কিয়োটো থেকে উড়ে এসেছিল। জাপানে এটি সর্বদা প্রথম ফোটা ফুলের গাছ ।
মিশিগানের পরলোক গমনের পরপরই মিশিগানের রাজ পরিবার ফুজিওয়ারা বংশের পাঁচ সদস্য মারা গিয়েছিল। দুর্গে বজ্রপাতের ফলে একজন মারা যান। মিশিগানে এই প্রতিহিংসাপূর্ণ মনোভাবের জন্য তেনজিন হিসাবে পরিচিত। যখন কিয়োটোতে বিপর্যয় দেখা দেয় তখন একই রাজপরিবার মিশিগানেকে শান্ত করার লক্ষ্যে তার অবস্থান এবং পদমর্যাদা ফিরিয়ে দেয়। এর মধ্য দিয়ে তেনজিনের খ্যাতি সাহিত্য এবং শিক্ষার সাথে যুক্ত হয়।
মন্দিরের পূর্ব অংশটি ও জুড়ে রয়েছে এবং বেশ কয়েকটি কাঠামো এর অন্তর্ভুক্ত। "হোনডেন" বা প্রধান মন্দিরটি মিশিগানের মৃত্যুর দু'বছর পর ৯০৫ সালে ইয়াসুয়ুকি উমসা প্রথম নির্মাণ করেছিলেন।৯১৯ সালে ফুজিওয়ারা বংশ দ্বারা একটি বৃহত্তর মন্দির তৈরি করা হয়েছিল। তবে গৃহযুদ্ধের সময় আগুনে তা ধ্বংস হয়ে যায়। মোমোয়ামা- শৈলীর মন্দিরটি যা এখন দেখতে পাওয়া যায় তা ১৫৯১ সালে তৈরি । এটি একটি গুরুত্বপূর্ণ সাংস্কৃতিক সম্পত্তি । 
মাঠে দুটি পুকুর, একটি সেতু এবং একটি ট্রেজার হাউস রয়েছে। একটি পুকুর হ'ল চিরাচরিত বাগানের শৈলী "শিনজি আইকের অংশ। যা"র নামকরণ "হৃদয়" এর কানজি চরিত্রের সাথে সাদৃশ্য রেখে করা হয়েছে। 
তেনজিনকে উৎসর্গীকৃত প্রধান মন্দিরের পাশাপাশি এখানে রয়েছে আরও অনেক সহায়ক ও শাখা মন্দির ।যেগুলো অন্য কামিদের জন্য। সহায়ক মন্দির হন্ডেন একটি গুরুত্বপূর্ণ সাংস্কৃতিক সম্পত্তি। 
মন্দিরটি ১৬৭ জাতের ৬,০০০ এশিয়ান বরই গাছের জন্যও পরিচিত। একটি বরই গাছ "তবিউমে" নামে পরিচিত।এটি হন্ডেনের ডানদিকে । কিংবদন্তি অনুসারে মিশিগানে কিওটো থেকে নির্বাসিত হওয়ার পর এ গাছের জন্য এত আকুল হন যে এই গাছটি কিয়োটো থেকে সমূলে উড়ে এসেছিল । 
মন্দিরের পথের পাশে দোকানে "" বিক্রি করা হয়। এটি হল অজুকি শিমের কেক যা বরই গাছের ফুলের গুঁড়ো যুক্ত। এই খাবার মিশিগানের কিংবদন্তির সাথে জড়িয়ে আছে। কথিত আছে যে একজন প্রবীণ তত্ত্বাবধায়ক জ্যোমোনি মিশিগানের জন্য এটি প্রস্তুত করেছিলেন এবং মারা যাওয়ার সময় এটিকে উপহার হিসাবে দিয়েছিলেন। 
হ্যামোসুডেনে নিচের আইটেমগুলি রয়েছে:
মালিক মাজহার আব্বাস রান

তিনি ১৯৫৩ সালের ১ ফেব্রুয়ারি মুলতানে জন্মগ্রহণ করেন। 
তিনি ১৯৭৮ সালে সরকারী এমারসন কলেজ থেকে স্নাতক ডিগ্রি অর্জন করেন এবং স্নাতক ডিগ্রি অর্জন করেন। 
তিনি ১৯৮৮ সালে পাকিস্তানের সাধারণ নির্বাচনে আসনটি পিপি -১৬৬ (মুলতান-৬ষ্ঠ) থেকে পাকিস্তান পিপলস পার্টির (পিপিপি) প্রার্থী হয়ে পাঞ্জাবের প্রাদেশিক পরিষদের আসনে প্রার্থী হন, তবে তিনি ব্যর্থ হন। তিনি ২১,০৫৯ ভোট পেয়ে শাহে মেহমুদ কোরেশির কাছে আসনটি হেরেছিলেন। <ref name="ecp/1988-97"></ref>
১৯৯০ সালে পাকিস্তানের সাধারণ নির্বাচনে তিনি পিটি -১৬৬ (মুলতান-৬ষ্ঠ) থেকে পাকিস্তান গণতান্ত্রিক জোটের (পিডিএ) প্রার্থী হয়ে পাঞ্জাবের প্রাদেশিক পরিষদের আসনে প্রার্থী হন, তবে তিনি ব্যর্থ হন। তিনি ২২,৭১৯ ভোট পেয়ে শাহে মেহমুদ কোরেশির কাছে আসনটি হেরেছিলেন। 
১৯৯৭ সালে পাকিস্তানের সাধারণ নির্বাচনে তিনি নির্বাচনী অঞ্চল পিপি -১৬৬ (মুলতান -৭) থেকে পাকিস্তান মুসলিম লীগ (এন) (পিএমএল-এন) প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন । তিনি ২২,১৯৩ ভোট পেয়ে সাজ্জাদ হুসেন কুরেশিকে পরাজিত করেছিলেন। 
তিনি ২০০২ সালে পাকিস্তানের সাধারণ নির্বাচনে আসন পিপি -২০১ (মুলতান-৬) থেকে পিএমএল-এন-এর প্রার্থী হিসাবে পাঞ্জাবের প্রাদেশিক পরিষদের আসনে প্রার্থী হন, তবে তিনি ব্যর্থ হন। তিনি ২৫,০০৫ ভোট পেয়ে পিপিপির প্রার্থী মালিক মুহাম্মদ আরশাদ রানের কাছে আসনটি হেরে গেছেন। 
তিনি ২০০৮ সালের পাকিস্তানের সাধারণ নির্বাচনে আসনটি পিপি -২০১ (মুলতান-৭) থেকে পাকিস্তান মুসলিম লীগ (কিউ) (পিএমএল-কিউ) প্রার্থী হিসাবে পাঞ্জাবের প্রাদেশিক সংসদীয় আসনের হয়ে দৌড়েছিলেন, তবে তিনি ব্যর্থ হন। তিনি ২৪,৪১২ ভোট পেয়ে পিপিপির প্রার্থী মালিক মুহাম্মদ আব্বাস রানের কাছে আসনটি হেরে গেছেন। 
২০১৩ সালের পাকিস্তানের সাধারণ নির্বাচনে তিনি নির্বাচনী অঞ্চল পিপি -২০১ (মুলতান -৭) থেকে পিএমএল-এন প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হন। তিনি ৩৫,২৩৩ ভোট পেয়ে পিপিপির প্রার্থী মখদুম মুরেদ হুসেন কুরেশিকে পরাজিত করেছিলেন। 
তিনি ২০১৩ সালের পাকিস্তানের সাধারণ নির্বাচনে গণপরিষদ পিপি -২১৮ (মুলতান-অষ্টম) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হন। 
তিনি লাহোরে কার্ডিয়াক অ্যারেস্টের মাধ্যমে জানুয়ারী ২০১৯ এ মারা গিয়েছেন।
সবুজ মসজিদ (বুরসা)

সবুজ মসজিদ ( "ইয়েশিল যামি"), যাকে মেহমেদ আইয়ের মসজিদও বলা হয়, এটি তুরস্কের ১৪৫৩ সালে কনস্টান্টিনোপল কর্তৃক দখল করার আগে অটোমান তুর্কিদের পূর্ব রাজধানী পূর্বাঞ্চলীয় তুরস্কের বুরসার পূর্ব পাশে অবস্থিত বৃহত্তর কমপ্লেক্সের একটি অংশ। কমপ্লেক্সটিতে একটি মসজিদ, তারবে, মাদ্রাসা, রান্নাঘর এবং স্নান রয়েছে। সবুজ মসজিদ নামটি মূলত এর সবুজ এবং নীল রঙের অভ্যন্তর টাইল সজ্জা থেকে এসেছে।
সবুজ মসজিদ প্রায়শই উসমানীয় স্থাপত্যশৈলীর চূড়ান্ত হিসাবে দেখা হয়, মূলত মসজিদটির অভ্যন্তরে নান্দনিক এবং প্রযুক্তিগত দক্ষতার স্তরের কারণে।
সবুজ মসজিদটি সুলতান মেহমেদ আই ইলেবীর দ্বারা ১৪১২ সালে প্রতিষ্ঠিত হয়েছিল, যিনি ১৪১৩ থেকে ১৪২১ সাল পর্যন্ত উসমানীয় সাম্রাজ্যের পুনরায় একত্রিত হওয়ার জন্য তাঁর ভাইদের বিরুদ্ধে লড়াইয়ের পরে শাসন করেছিলেন।
লইট্টা

লইট্টা বা লোটে মাছ বা বম্বে ডাক লিজার্ড জাতীয় মাছ যার বৈজ্ঞানিক নাম "Harpadon nehereus"। "nehereus" শব্দটির জন্য এই মাছটিকে সাধারণত স্থান বিশেষে অনেকে "নীহারি" মাছ বলে থাকেন। এটি শব্দের একটি অপভ্রংশে ব্যবহৃত নাম। এই মাছটি সাধারণত ২৫ সেন্টিমিটার পর্যন্ত বড় হয় এবং সর্বোচ্চ সাইজ ৪০ সেন্টিমিটার রেকর্ড করা হয়েছে।
লইট্টা মাছ, ইংরেজিতে বলা হয় Bombay Duck। কিন্তু শুনতে হাঁস মনে হলেও আসলে ব্রিটিশদেরই দেয়া এই নাম। ব্রিটিশ আমলে ভারতের বিভিন্ন জায়গা থেকে লইট্টা শুটকি মালগাড়ি মেইল ট্রেনে বোম্বে আসত। ব্রিটিশেরা এই লইট্টা শুটকির চালানকে বলত ‘মেইল’ বা ‘ডাক’। সেই থেকে ‘বোম্বে ডাক’।
লইট্টা মাছ সস্তা মাছ। দামে সস্তা হলেও পুষ্টিতে ভরপুর এই লইট্টা মাছ। লইট্টা মাছ প্রোটিনে ভরপুর। যখন লইট্টা মাছকে শুটকি করা হয়, তখন এই প্রোটিনের পরিমাণ আরো বৃদ্ধি পায়। আর প্রোটিন আমাদের শরীরের টিস্যু গঠনে প্রত্যক্ষ ভূমিকা রাখে। এছাড়াও লইট্টা মাছে থাকা প্রোটিন শরীরের হরমোন, এনজাইম এবং অন্যান্য কেমিক্যালের ভারসাম্য বজায় রাখে।
লইট্টা মাছে রয়েছে অতি উপকারী ওমেগা-৩ ফ্যাটি অ্যাসিড। এটি মানুষের শরীরের রক্তনালীগুলোকে পরিষ্কার রেখে হার্ট স্ট্রোকের ঝুঁকি কমায়।
হার্টের সুস্বাস্থ্যের জন্যে লইট্টা মাছে থাকা ওমেগা-৩-ফ্যাটি অ্যাসিডের কাজ বহুমাত্রিক যেমন, অতিরিক্ত রক্ত জমাট বাঁধা প্রতিহত করা, রক্তে ট্রাইগ্লিসারাইডের লেভেল কমানো, রক্ত-সঞ্চালন বাড়ানো ইত্যাদি।
লইট্টা মাছ আর্থ্রাইটিসে আক্রান্ত রোগীর জন্যে খুবই উপকারি। এই মাছের তেল দারুন এক  ব্যথানাষক ওষুধ হিসেবে কাজ করে। এছাড়াও লইট্টা মাছ কোলন ক্যান্সারের ঝুঁকি কমায়। লইট্টা শুটকিতে থাকা ক্যালসিয়াম উচ্চ-রক্তচাপ কমায়।
এছাড়াও এই ক্যালসিয়াম পিরিয়ড শুরুর প্রাককালে নারীদের যে মুডজনিত মানসিক সমস্যা হয় তা কমায়। লইট্টা শুটকিতে রয়েছে প্রচুর আয়রন। যারা রক্তাল্পতায় ভুগছেন, তাদের জন্য এটি দারুণ কার্যকরি।
লইট্টা মাছ হিমোগ্লোবিন তৈরি, পেশির শক্তিবৃদ্ধি, ব্রেইনের সক্ষমতা বৃদ্ধি, শরীরের তাপমাত্রা নিয়ন্ত্রণ, শক্তিশালী রোগ প্রতিরোধ ক্ষমতা, অনিদ্রা কমানো, শক্ত হাঁড় ও দাঁত তৈরি, পরিপাকে সহায়তা, দৃষ্টিশক্তি বৃদ্ধি, ত্বক ও ঠোঁটের সুস্বাস্থ্যসহ অসংখ্য স্বাস্থ্য-উপকার করে থাকে।
Kingdom: Animalia
Phylum: Chordata
Class: Actinopterygii
Order: Aulopiformes
Family: Synodontidae
Genus: Harpadon
Species:"H. nehereus"
এই মাছটি সাধারণত ইন্দো-প্রশান্ত মহাসাগরীয় অঞ্চলে পাওয়া যায় যেমন বঙ্গোপসাগর এবং দক্ষিণ চীন সাগর।
মাছটি সাধারণত তরকারি হিসেবে বা ভেজে খাওয়া হয়। ভারত এবং বাংলাদেশে এই মাছটির শুটকি মাছ তৈরি করে খাওয়া হয়।
কামি

কামি (神) বলতে শিন্তো ধর্মাবলম্বীরা যে আত্মার উপাসনা করে তাদের বোঝায়। কামিরা স্বতন্ত্র ধরনের দেবতা নয়। তারা গাছের বৃদ্ধি, বৃষ্টি, প্রকৃতির অন্যান্য দিকগুলি বা ঘটনার সাথে সংযুক্ত থাকে । এটি বিশ্বাস করা হয় যে এই কামি এই প্রাকৃতিক জিনিসগুলিতে বাস করে।
সাধারণত বলা হয় যে "ইয়াওরোজু-ন-কামি" (神 百万 の 神) মানে আট মিলিয়ন কামি রয়েছে। জাপানি ভাষায় "আট মিলিয়ন" সংখ্যাটি সাধারণত অনন্ত বোঝাতে ব্যবহৃত হয়।
আহমদ কায়কাউস

আহমদ কায়কাউস একজন অবসরপ্রাপ্ত বাংলাদেশি সরকারি কর্মকর্তা। তিনি বিশ্বব্যাংকের বিকল্প নির্বাহী পরিচালক, প্রধানমন্ত্রীর মুখ্য সচিব এবং বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের জ্যেষ্ঠ সচিব হিসেবে দায়িত্ব পালন করেন।
ডঃ কায়কাউস চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি অর্জনের পর যুক্তরাষ্ট্রের ম্যাসাচুসেটসের উইলিয়ামস কলেজের "উন্নয়ন অর্থনীতি কেন্দ্র" থেকে কলাবিদ্যায় স্নাতকোত্তর উপাধি (এমএ ডিগ্রি) অর্জন করেন। পরবর্তীতে ডালাসের টেক্সাস বিশ্ববিদ্যালয় থেকে জননীতি ও রাজনৈতিক অর্থনীতি বিষয়ের উপর গবেষণা করে ডক্টরেট উপাধি (পিএইচডি) লাভ করেন।
ডঃ কায়কাউস ১৯৮৬ সালের ২১ জানুয়ারি ৮৪ ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি নেজারত ডেপুটি কালেক্টর, সহকারী কমিশনার ও কগনিজেন্স ম্যাজিস্ট্রেট হিসেবে কাজ করেন। পরবর্তীতে বিভিন্ন মন্ত্রণালয়ে কাজ করেন। ২০১৬ সালের ১৫ ডিসেম্বর তিনি বিদ্যুৎ, জ্বালানি ও খনিজ সম্পদ মন্ত্রণালয়ের অধীন বিদ্যুৎ বিভাগে ভারপ্রাপ্ত সচিব হিসেবে যোগ দেন। ২০১৭ সালের ২৩ ফেব্রুয়ারিতে তিনি সচিব ও ২০১৯ সালের ফেব্রুয়ারিতে জ্যেষ্ঠ সচিব হিসেবে পদোন্নতি পান। তিনি ২০২২ সালের ৮ ডিসেম্বর সরকারি চাকুরী থেকে অবসরে যান এবং বিশ্বব্যাংকে যোগদান করেন। ৭ ফেব্রুয়ারি ২০২৪ সালে তাঁকে বিশ্বব্যাংকের বিকল্প নির্বাহী পরিচালকের পদ থেকে অব্যাহতি দেওয়া হয়। ৬ মার্চ ২০২৪ সালে কায়কাউসকে অবসরোত্তর ছুটি (পিআরএল) প্রদান করে প্রজ্ঞাপন জারি করে জনপ্রশাসন মন্ত্রণালয়। তিনি আমেরিকান ইন্টারন্যাশনাল ইউনিভার্সিটি-বাংলাদেশ এবং টেক্সাসের কলিন কলেজে অধ্যাপনা করেছেন।
ইনারি

ইনারি (稲 荷, এছাড়াও ওনারি) হল উর্বরতা,শিয়াল, চাল এবং কৃষিকাজের জাপানি কামি (আত্মা) । ইনারি কখনও কখনও পুরুষ, মহিলা বা উভয়ের প্রতিনিধিত্ব করে।
ইনারির ঐতিহ্যবাহী বার্তাবাহক হল শিয়াল ।
সবুজ মসজিদ (ইযনিক)

ইযনিকের সবুজ মসজিদটি ( "ইয়েশিল যামি") মুরাদ আই-এর প্রধান উজির চন্দরলি হায়রেদ্দিন পাসা প্রতিষ্ঠা করেছিলেন, এটি কারা হালিল নামেও পরিচিত। কিন্তু এর সম্পূর্ণ কাজ তাঁর পুত্র এবং উত্তরাধিকারী উত্তরসূরি আলী পাসা দ্বারা সম্পন্ন হয়েছিল। দরজাটির উপরে শিলালিপির ফলকে (কিতাবে) নির্মাণের তারিখ হিজরি ৭৮০ - হিজরি ৭৯৪ দেয়া দেয়, এবং স্থপতির নাম হকি বিন মুসা দেয়া। ১৯২২ সালে স্বাধীনতা যুদ্ধের সময় এই মসজিদটি ক্ষতিগ্রস্ত হয়। ১৯৫৬ থেকে ১৯৬৯ সালের মধ্যে ওয়াকফসের সাধারণ অধিদফতরের কর্তৃক মসজিদটি সংস্কার হয়।
সবুজ মসজিদটি শহরের পূর্ব প্রান্তে লেফকে ফটকের কাছে অবস্থিত। এটি একটি ত্রিপার্শ্বীয় বারান্দা এবং একটি একক প্রার্থনা হল যা একটি স্তম্ভ দ্বারা বিভক্ত হারেম বিভাগের সমন্বয়ে গঠিত।
ভিতরের দিকে, হারেম অংশটি কম উচ্চতায় পোর্টিকোর ছাদটির প্রতিলিপি তৈরি করে, তিনটি খিলান এবং দুটি কলামের উপর প্রার্থনা কক্ষের স্থানকে বিভক্ত করে। আগের সারিতে, প্রার্থনা হলটি ১০.৫ মিটার ব্যাসের একক গম্বুজ দ্বারা মুকুটযুক্ত। গম্বুজটির ড্রামটি ত্রিভুজাকার প্লেন দ্বারা অলঙ্কৃত এবং চারটি সমান দুরত্বযুক্ত জানালা রয়েছে।
কোলার লোকসভা কেন্দ্র

কোলার লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৯২,৯৭৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র কোলার জেলা ও চিকবল্লাপুর জেলার দক্ষিণ-পূর্ব দিকে অবস্থিত বিধানসভা কেন্দ্রগুলি নিয়ে গঠিত৷
কোলার লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র (মুলবাগল, কোলার স্বর্ণখনি, বঙ্গারপেট) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪২ নং বিধানসভা কেন্দ্র৷ এটি চিকবল্লাপুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৩ নং বিধানসভা কেন্দ্র৷ এটি চিকবল্লাপুর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্র৷ এটি কোলার জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্র। এটি কোলার জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৬ নং বিধানসভা কেন্দ্র। এটি কোলার জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি কোলার জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৮ নং বিধানসভা কেন্দ্র। এটি একটি অসংরক্ষিত আসন। এটি কোলার জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৪৯ নং বিধানসভা কেন্দ্র। এটি একটি অসংরক্ষিত আসন। এটি কোলার জেলায় অবস্থিত৷
ইজানাগি

ইজানাগি (イ ザ ナ ギ, কোজিকিতে 伊 弉 諾 হিসাবে লিপিবদ্ধ) একজন দেবতা যিনি জাপানী পুরাণ এবং সিনটোজমে সাতটি ঈশ্বরিক প্রজন্মের সন্তান ছিলেন। তিনি কোজিকিতে "আমন্ত্রিত পুরুষ" বা ইজানাগি- নামেও অভিহিত নো-মিকোতো।শিন্তৌ ধর্মে তাঁকে প্রথম মানুষ বলা হয়।
তিনি এবং তাঁর স্ত্রী ও বোন ইজানামি জাপানের অনেক দ্বীপ, দেবতা এবং পূর্বপুরুষ তৈরি করেছিলেন।ইজানামি অগ্নি-দেবতা কাগু-সুসুচির জন্ম দেওয়ার সময় মারা গিয়েছিল।ইজানাগি "দশ-পাল্লা তরোয়াল" (তোতসুকা-ন -সুরুগি) দিয়ে অগ্নিদেবকে হত্যা করেছিলেন।এরপর ইজানাগি তাকে যোমির (মৃত্যুলোক বা পাতাল) থেকে পুনরুদ্ধার করার চেষ্টা করেছিলেন।তবে ব্যর্থ হয়েছিলেন। ফিরে আসার পরে শোধক আচার তিনি তাঁর বাম চোখ থেকে আমেতেরসু (সূর্যদেবী), ডান চোখ থেকে সুকুইমি (চাঁদের দেবতা) এবং নাক থেকে সুসানু (ঝড় বা ঝড়ের দেবতা) কে সৃষ্টি করেছিলেন। ইজানাগি যখন যোমিতে যান তখন তাঁর স্ত্রীর রাক্ষসী এবং নারকীয় অবস্থা দেখেন।এতে তাঁর স্ত্রী লজ্জিত ও রাগান্বিত হন।তিনি তার স্বামীকে হত্যা করার জন্য তাকে তাড়া করেন ও ব্যর্থ হন। কিন্তু তিনি প্রতিজ্ঞা করেন তিনি প্রতিদিন তাঁর স্বামীর সৃষ্টি হাজার হাজার লোককে হত্যা করবেন।এ কথা শুনে ইজানাগি বলেন যে তিনি প্রতিদিন এক হাজার পাঁচশত মানুষ তৈরি করবেন
ব্যাঙ্গালোর গ্রামীণ লোকসভা কেন্দ্র

ব্যাঙ্গালোর গ্রামীণ লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ২,১৯০,৩৯৮ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র রামনগরম জেলা, তুমকুর জেলার দক্ষিণাংশ ও ব্যাঙ্গালোর নগর জেলার দক্ষিণাংশে অবস্থিত বিধানসভা কেন্দ্রগুলি নিয়ে গঠিত৷
ব্যাঙ্গালোর গ্রামীণ লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এর পূর্বে এটি কনকপুরা লোকসভা কেন্দ্রের অংশ ছিলো৷
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (আনেকল) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩১ নং বিধানসভা কেন্দ্র৷ এটি তুমকুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৪ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৬ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৭ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি তফসিলী জাতিদের জন্য সংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্র। এটি রামনগরম জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৩ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৫ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷
আমজাদ পারবেজ

আমজাদ পারবেজ () (জন্ম ২৮ মার্চ ১৯৪৫) তিনি পাকিস্তানি প্রকৌশলী, লেখক, এবং সংগীত শিল্পী.
তিনি চিফ ইঞ্জিনিয়ার, জেনারেল ম্যানেজার, ভাইস প্রেসিডেন্ট এবং জাতীয় ইঞ্জিনিয়ারিং সার্ভিস পাকিস্তান এর ব্যবস্থাপনা পরিচালক হিসাবে দায়িত্ব পালন করেছেন .
পারভেজ এর জন্ম ১৯৪৫ সালে পাকিস্তানের লাহোর এ। তার পিতা শেখ আবদুল করিম, যিনি ইসলামিয়া কলেজ (লাহোর) রসায়ন বিভাগের প্রধান ছিলেন। তার দাদা খাজা দিল মুহাম্মদ ইসলামিয়া কলেজ (লাহোর) অধ্যক্ষ ছিলেন। তিনি পাকিস্তান আন্দোলন এর সময় কবি ছিলেন, তাঁর জাতীয়তাবাদী কবিতা বেশিরভাগ আল্লামা ইকবাল এর সভাপতিত্বে আঞ্জুমান-ই-হিমায়াত-ই-ইসলাম এর বার্ষিক সম্মেলনে পাঠ করেন।
পারভেজ ১৯৬০ সালে লাহোরের সেন্ট্রাল মডেল স্কুল হতে প্রাথমিক শিক্ষা সমাপ্ত করেন। এরপরে তিনি লাহোর সরকারি কলেজ বিশ্ববিদ্যালয় (জিসিইউ) এবং প্রকৌশল ও প্রযুক্তি বিশ্ববিদ্যালয়, লাহোর (ইউইটি) থেকে ১৯৬৭ সালে মেকানিকাল ইঞ্জিনিয়ারিংয়ে স্নাতক ডিগ্রি লাভ করেন। ১৯৬৮ সালে যুক্তরাজ্যের বার্মিংহাম বিশ্ববিদ্যালয়ে থেকে মেকানিকাল ইঞ্জিনিয়ারিং স্নাতকোত্তর ডিগ্রী অর্জন করেন।১৯৬৯ সালে কোয়ালিটি অ্যান্ড রিলিবিবিলিটি ইঞ্জিনিয়ারিংয়ে স্নাতকোত্তর করেন এবং ১৯৭২ সালে ইঞ্জিনিয়ারিং প্রোডাকশন বিষয়ে ডক্টরেট ডিগ্রি অর্জন করেন।
পারভেজ নেসপাকের জাতীয় ইঞ্জিনিয়ারিং সার্ভিস পাকিস্তান প্রায় ৩০ বছর দায়িত্ব পালন করেছেন, জেনারেল ম্যানেজার এবং ভাইস প্রেসিডেন্টের পদে উন্নীত হন এবং ২০০৫ সালে ম্যানেজিং ডিরেক্টর ও প্রেসিডেন্ট হিসাবে অবসর গ্রহণ করেন। ব্যবস্থাপনা পরিচালক থাকাকালীন তিনি উল্লেখযোগ্য পরিমাণ নিয়ে এসেছিলেন নেসপাক ব্যবসাসফল হয়। 
নেসপাক থেকে অবসর গ্রহণের পর শিল্প ও উৎপাদন প্রকৌশল বিভাগে স্নাতক ও স্নাতকোত্তর স্তরে শিক্ষকতা এবং গবেষণার জন্য প্রকৌশল ও প্রযুক্তি বিশ্ববিদ্যালয়, লাহোর -তে অধ্যাপক হিসাবে যোগদান করেন। তিনি ইউইটি'র জন্য 'ইঞ্জিনিয়ারিং সার্ভিসেস ইউইটি পাকিস্তান লিমিটেড (ইস্পাক)' নামে একটি পরামর্শক সংস্থাও প্রতিষ্ঠা করেছিলেন। ২০১১ থেকে ২০১৩ সাল পর্যন্ত তিনি লাহোর বিশ্ববিদ্যালয় এর মেকানিকাল ইঞ্জিনিয়ারিং বিভাগের বিভাগীয় প্রধানের দায়িত্ব পালন করেছিলেন। তিনি লাহোর লিডস ইউনিভার্সিটির পরিদর্শক অনুষদের সদস্য। 
পারভেজ বলেছেন যে শৈশব থেকেই তাঁর সংগীতের প্রতি আগ্রহ ছিল।১৯৫৪ সালে তিনি শিশু শিল্পী হিসাবে রেডিও পাকিস্তান এ কর্মজীবন শুরু করেছিলেন শিশুদের অনুষ্ঠান 'হানাহার'-এর মাধ্যমে ষাটের দশকে' খতির-ই-এহবাব 'তে এর মাধ্যমে ।শাম চৌরাসিয়া ঘরানার ওস্তাদ, ওস্তাদ নাজকাত আলী খান-ওস্তাদ সালামত আলী খান দুইজনই তার শিক্ষক, ওস্তাদ গোলাম শাব্বির খান-ওস্তাদ গোলাম জাফর খান (১৯৯৯) এবং সংগীত সুরকার আখতারের কাছ থেকে শাস্ত্রীয় গানে প্রশিক্ষণ নিয়েছিলেন। হুসেন আখিয়ান এবং প্রবীণ সংগীত সুরকার মিয়া শেহেরিয়ার। তিনি সেন্ট্রাল প্রোডাকশন ইউনিট, রেডিও পাকিস্তানের অনুশীলনকারী গায়ক, যেখানে তিনি ১৯৭০ এর দশক থেকে তার মাসিক পারফরম্যান্সে শত শত গজল, গেট এবং অন্যান্য গান রেকর্ড করেছেন। গত দুই দশক ধরে, তিনি প্রতিমাসে "অহং-এ-খুস্রভী" প্রোগ্রামটির জন্য একটি র‌্যাগ পরিবেশন করেছেন এবং খায়াল আকারে পঞ্চাশেরও বেশি র‌্যাগ করছেন। পারভেজ হালকা, আধা-শাস্ত্রীয় সংগীত এবং শাস্ত্রীয় সংগীত উভয় সংগীত গেয়ে থাকেন। 
পারভেজ ১৯৬৪ সালে প্রতিষ্ঠার পর থেকে পাকিস্তান টেলিভিশন কর্পোরেশন (পিটিভি) এর সাথেও যুক্ত ছিলেন। কর্মজীবনে তিনি মার্কিন যুক্তরাষ্ট্র, যুক্তরাজ্য, ফ্রান্স, ইতালি, নরওয়ে, ডেনমার্ক, মিশর, সৌদি আরব, কাতার, সংযুক্ত আরব আমিরাত,বাহরাইন, মায়ানমার এবং ভারত গান গেয়েছেন।
তমঘা-ই হাসিন কারকারদেগি

তমঘা-ই-হাসিন কারকারদেগি () বা প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উল্লেখযোগ্য অবদান রাখার জন্য প্রদান করা হয়
এ পুরস্কারের ঘোষণা এবং সরকারিভাবে প্রদত্ত অন্যান্য পুরস্কারগুলি পাকিস্তানের স্বাধীনতা দিবস (১৪ আগস্ট) ঘোষণা করা হয়। এরপরে এই পুরস্কারগুলি পাকিস্তানের রাষ্ট্রপতি কর্তৃক পরের পাকিস্তান দিবসে (২৩ শে মার্চ) অনুষ্ঠিত অনুষ্ঠানে পাকিস্তানের রাষ্ট্রপতি পুরস্কার প্রদান করেন।
প্রাইড অব পারফরম্যান্স পুরস্কার (১৯৫৮–৫৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি

প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) বাংলাদেশ সরকার কর্তৃক বাংলাদেশের প্রশাসনিক পুনর্গঠন ও সংস্কারের জন্য গঠিত একটি কমিটি। বিভিন্ন মন্ত্রণালয়ের মন্ত্রী ও সচিবদের সমন্বয়ে গঠিত কমিটির বর্তমান আহ্বায়ক প্রধানমন্ত্রী।
সাবেক রাষ্ট্রপতি হুসেইন মুহাম্মদ এরশাদের শাসনামলে বেসামরিক প্রশাসন কাঠামো ও সংগঠন পর্যালোচনা এবং ক্ষমতা বিকেন্দ্রীকরণ ও প্রশাসনকে জনগণের আরও কাছাকাছি নিয়ে যাবার লক্ষ্যে প্রশাসনিক পুনর্গঠন ও সংস্কার কমিটি নামে একটি কমিটি গঠন করা হয়। উক্ত কমিটির সুপারিশক্রমে ১৯৮২ সালে ‘জাতীয় প্রশাসন পুনর্গঠন-সংস্কার বাস্তবায়ন কমিটি’ নামে নতুন একটি স্থায়ী কমিটি গঠন করা হয়। তৎকালীন উপ-প্রধান সামরিক আইন প্রশাসক রিয়ার এডমিরাল মাহবুব আলী খান একই বছরের আগস্টে এ কমিটির সভাপতি হিসেবে দায়িত্ব গ্রহণ করেন। গঠিত এ কমিটিতে অর্থ ও পরিকল্পনা, আইন ও আইন-সংস্কার এবং কৃষিমন্ত্রীসহ আরো ছিলেন মন্ত্রিপরিষদ সচিব ও প্রধান সামরিক আইন প্রশাসকের মুখ্য স্টাফ অফিসার।
পরবর্তীতে আরো বেশ কয়েকজন মন্ত্রী ও জ্যেষ্ঠ সামরিক কর্মকর্তাকে কমিটির সদস্য করা হয়। একই বছরের ১৫ সেপ্টেম্বর কমিটির প্রথম সভা অনুষ্ঠিত হয়। ১৯৮৪ সাল পর্যন্ত মাহবুব আলী খান সভাপতির দায়িত্ব পালন করার পর প্রধানমন্ত্রী এর দায়িত্ব গ্রহণ করেন। তৎকালীন কমিটি বাংলাদেশের থানাসমূহকে উপজেলায় ও মহকুমাকে জেলায় উন্নীত করে এবং বেশ কিছু নতুন জেলা গঠন করে। ২০১৮ সালে একাদশ জাতীয় সংসদ নির্বাচনের পর শেখ হাসিনাকে আহ্বায়ক করে ২০১৯ সালের ২৯ জানুয়ারি ২৫ সদস্যের নতুন কমিটি গঠিত হয়।
ব্যাঙ্গালোর উত্তর লোকসভা কেন্দ্র

ব্যাঙ্গালোর উত্তর লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ২,৪০১,৪৭২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের ব্যাঙ্গালোর নগর জেলার উত্তর ও পূর্বাংশে অবস্থিত বিধানসভা কেন্দ্রগুলি নিয়ে গঠিত৷
ব্যাঙ্গালোর উত্তর লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (পুলকেশীনগর) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫১ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫২ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৩ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৫ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৬ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৯ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি ব্যাঙ্গালোর নগর জেলায় অবস্থিত৷
প্রাইড অব পারফরম্যান্স পুরস্কার (১৯৬০–৬৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
প্রাইড অব পারফরম্যান্স পুরস্কার (১৯৭০–৭৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
পুরস্কার ঘোষণা করা হয়নি।
পুরস্কার ঘোষণা করা হয়নি।
পুরস্কার ঘোষণা করা হয়নি।
চৌধুরী ফজলে হোসেন।
পারভিন সাকির
পুরস্কার ঘোষণা করা হয়নি।
ব্যাঙ্গালোর মধ্য লোকসভা কেন্দ্র

ব্যাঙ্গালোর মধ্য লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৯৩১,৪৫৬ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের ব্যাঙ্গালোর নগর জেলার মধ্য ও পূর্বাংশে অবস্থিত বিধানসভা কেন্দ্রগুলি নিয়ে গঠিত৷
ব্যাঙ্গালোর মধ্য লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (চন্দ্রশেখর ভেঙ্কটরমন নগর, মহাদেবপুরা) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি তপসিলী জাতিদের জন্য সংরক্ষিত আসন।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬২ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৩ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৪ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৫ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৮ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৪ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি ব্যাঙ্গালোর নগর জেলায় অবস্থিত৷
ব্যাঙ্গালোর দক্ষিণ লোকসভা কেন্দ্র

ব্যাঙ্গালোর দক্ষিণ লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৯৯৮,৭২৪ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের ব্যাঙ্গালোর নগর জেলার মধ্য ও দক্ষিণ দিকে অবস্থিত বিধানসভা কেন্দ্রগুলি নিয়ে গঠিত৷
ব্যাঙ্গালোর দক্ষিণ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৭ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৯ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৩ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৫ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
দুর শাররুকিন

দুর-শারুকিন ("সারগনের দুর্গ"; আরবি: دور شروكين), বর্তমান খোরসাবাদ, আসিরীয়ার দ্বিতীয় সারগনের সময়ে আসিরিয়ার রাজধানী ছিল। মোসুলের ১৫ কিমি উত্তর-পূর্বে মহান শহরটি পুরোপুরি ৭০৬ খ্রিস্টপূর্বে নির্মিত হয়েছিল। যুদ্ধে সারগনের অপ্রত্যাশিত মৃত্যুর পরে রাজধানীটি ২০ কিলোমিটার দক্ষিণে নিনওয়াতে স্থানান্তরিত হয়।
দুর শাররুকিন, (আক্কাদিয়ান: "সারগনের দুর্গ") আধুনিক খোরসাবাদ, ইরাকের নিনওয়া-র উত্তর-পূর্বে অবস্থিত প্রাচীন আসিরিয়ান শহর। আসিরিয়ার দ্বিতীয় রাজা সরগন দ্বিতীয় (৭২১-৭০৫ পর্যন্ত রাজত্ব করেছিলেন) দ্বারা খ্রিস্টপূর্ব ৭১৭ এবং ৭০৭ সালের মধ্যে নির্মিত, দুর শারুকিন সতর্কতার সাথে শহর পরিকল্পনাটি প্রদর্শন করে। শহরটি প্রায় এক বর্গমাইল (২.৫৯ বর্গকিলোমিটার) জায়গায় অবস্থিত; এর বাইরের দেয়ালটি সাতটি দুর্গের দরজা দিয়ে বন্ধ। একটি অভ্যন্তরীণ প্রাচীর নবুর কাছে একটি মন্দির (গাছের দেবতা এবং লেখার শিল্পের পৃষ্ঠপোষক), রাজবাড়ী এবং গুরুত্বপূর্ণ আধিকারিকদের বিস্তৃত আবাসকে ঘিরে রেখেছে। শহরটি শেষ হওয়ার পরপরই, সরগন যুদ্ধে নিহত হয়েছিল এবং দুর শাররুকিন দ্রুত নির্জন হয়ে পড়েছিল।
সীসারাম সিং

সীসারাম সিং ( – ২৯ ডিসেম্বর ২০১৯) ভারতের উত্তরপ্রদেশের একজন রাজনীতিবিদ ছিলেন যিনি বহুজন সমাজ পার্টির রাজনীতির সাথে যুক্ত ছিলেন। তিনি উত্তরপ্রদেশ বিধানসভার একজন বিধায়ক ছিলেন।
সীসারাম সিং ২০০৭ সালে নাজিবাবাদ থেকে উত্তরপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি স্নাতক পর্যন্ত পড়ালেখা করেছিলেন।
সীসারাম সিং ২০১৯ সালের ২৯ ডিসেম্বর প্রয়াত হন।
সেনাপতি জেলা

সেনাপতি জেলা (Pron:/ˌseɪnəˈpʌti/) উত্তর-পূর্ব ভারত-এর মণিপুর রাজ্যের একটি জেলা৷
সেনাপতি জেলা ৯৩.২৯° ও ৯৪.১৫° পূর্ব দ্রাঘিমাংশ ও ২৪.৩৭° ও ২৫.৩৭° উত্তর অক্ষাংশে অবস্থিত৷ জেলাটির দক্ষিণে কংপকপি জেলা, পূর্বে উখরুল জেলা, পশ্চিমে তামেংলং জেলা ও উত্তরে নাগাল্যান্ডের কোহিমা ও ফেক জেলা অবস্থিত৷ এই জেলা সমুদ্রপৃষ্ঠ থেকে অনেক উচ্চে অবস্থিত। জেলাটির উষ্ণতা সর্বনিম্ন ৩.৪° সেলসিয়াস থেকে সর্বোচ্চ ৩৪.১° সেলসিয়াস হতে পারে৷
সেনাপতি মণিপুর রাজ্যের চতুর্থ বৃহৎ জেলা৷ এই জেলা উপায়ুক্ত (Deputy Commissioner)র অধীনে পরিচালিত হয়৷
সেনাপতি জেলাটি সাতটি মহকুমায় বিভক্ত:
সেনাপতি জেলার ৬৬.৪৩% ভূমি অরণ্য ও ২০% কৃষিভূমি৷ এই জেলায় উৎপাদন করা মূল শস্যগুলি হল ধান, গোমধান, আলু, বাঁধাকপি ও মাষজাতীয় শস্য৷ জেলাটির অধিকাংশ লোকই কৃষক৷ 
২০১১ সালের জনগণনা অনুসারে সেনাপতি জেলার মোট জনসংখ্যা ৪,৭৯,১৪৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৫৬৫৷ জেলাটির জনবসতির ঘনত্ব প্রতি বর্গ কিলোমিটারে ১০৯ জন৷ ২০০১-২০১১ দশকে জেলাটির জনসংখ্যা বৃদ্ধির হার ২৫.১৬% সেনাপতি জেলার প্রতি ১০০০ জন পুরুষের বিপরীতে মহিলার সংখ্যা ৯৩৯ জন ও সাক্ষরতার হার ৭৫%৷
সেনাপতি জেলার অধিবাসীরা মূলত মাও নাগা, মারাম, পউমেই, থাংগাল, জেমেই, লিয়াংমেই, রংমেই (কাবুই), তাংকুল, মেইতেই, থাদউ, নেপালী, ভাইফেই, চোথে, চিরু, মারিং ইত্যাদি উপজাতির লোক৷
এই জেলায় প্রচলিত মূল ভাষাসমূহ হল:
সেনাপতি জেলায় পালন করা প্রধান উৎসবসমূহ হল: